《舞困图》
明代·郭武

内园羯鼓催春风，回环转佩声丁东。
银笼高坰百枝火，满树梧桐明月中。
芙蓉舞困霓裳薄，重叠春寒护帘幕。
伊州初换锦屏空，十二峰头楚云落。
葡萄消渴樱桃小，一骑红尘报春晓。
荔枝风味不禁酸，分与窗前雪衣鸟。
回首渔阳促战鞍，秋风秋雨满秦关。
谁知按尽梨园谱，都是当时《蜀道难》。

作者简介：明凤阳府人，字炅隆。定襄伯郭登同母弟。童年时，仁宗召试以诗，武援笔立就。好学不倦。官尚宝司丞。